[pic] | EUROOPAN YHTEISÖJEN KOMISSIO | Bryssel 23.10.2007 KOM(2007) 647 lopullinen 2005/0246 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta ehdotukseen Euroopan parlamentin ja neuvoston asetukseksi yhteisön tullikoodeksista (uudistettu tullikoodeksi) 2005/0246 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta ehdotukseen Euroopan parlamentin ja neuvoston asetukseksi yhteisön tullikoodeksista (uudistettu tullikoodeksi) 1. TAUSTAA Ehdotus toimitettiin Euroopan parlamentille ja neuvostolle (asiakirja KOM(2005) 608 lopullinen – 2005/0246 COD): | 30. marraskuuta 2005. | Euroopan talous- ja sosiaalikomitea antoi lausuntonsa: | 5. heinäkuuta 2006. | Euroopan parlamentti antoi lausuntonsa ensimmäisessä käsittelyssä: | 12. joulukuuta 2006. | Tarkistettu ehdotus toimitettiin suullisesti neuvoston tulliliittotyöryhmälle (tullilainsäädäntö ja -politiikka): | 11. tammikuuta 2007. | Neuvoston poliittinen yhteisymmärrys saavutettiin: | 25. kesäkuuta 2007. | Yhteinen kanta vahvistettiin määräenemmistöllä: | 15. lokakuuta 2007. | 2. KOMISSION EHDOTUKSEN TAVOITE Ehdotuksella pyritään uudistamaan ja yksinkertaistamaan tullilainsäädäntöä ja hallinnollisia menettelyjä sekä tulliviranomaisten että talouden toimijoiden kannalta. Ehdotuksen mukaisella tullimenettelyjen ja -prosessien yksinkertaistamisella pyritään myös mukauttamaan tullisäännöt yhteentoimivien tietotekniikkajärjestelmien yhteisten standardien mukaisiksi. Ehdotus on nähtävä osana kasvu- ja työllisyysstrategiaa ja lainsäädännön parantamista, koska sillä yksinkertaistetaan EU:n lainsäädäntöä tavoitteena alentaa liiketoimintakustannuksia Euroopassa ja lisätä tehokkuutta, avoimuutta ja yleistä luottamusta. Ehdotuksella on myös tarkoitus täyttää sähköistä hallintoa koskevassa aloitteessa asetetut tavoitteet. Tarkoituksena on, että yritykset voivat hyötyä täysimääräisesti nykyaikaisesta teknologiasta ja sen mukanaan tuomasta kaupan helpottumisesta. Ehdotus on poliittisesti erittäin tärkeä, koska sillä syvennetään yhtenäismarkkinoita. Se on merkittävä edistysaskel poistettaessa täysin yhdentyneen tullialueen toteutumisen tiellä jäljellä olevia esteitä. Se on poliittisesti herkkä asia, koska siihen sisältyy vaikeita valintoja ja eräissä tapauksissa kipeitä uudistuksia (varsinkin, jotta jäsenvaltioiden sähköisten tulliselvitysjärjestelmien yhteiskäyttö saadaan toteutettua). 3. YHTEISTÄ KANTAA KOSKEVAT HUOMAUTUKSET 3.1 Yleistä Yhteisessä kannassa, josta saavutettiin poliittinen yhteisymmärrys määräenemmistöllä 25. kesäkuuta 2007, noudatetaan komission muutetun ehdotuksen päälinjoja. Tehdyillä muutoksilla on haluttu selkeyttää lainsäädäntöä ja tehdä siitä entistä joustavampaa ja tarkoituksenmukaisempaa, jotta voidaan saavuttaa asianmukainen tasapaino tullivalvonnan ja laillisen kaupan helpottamisen välillä. 3.2 Parlamentin ensimmäisessä käsittelyssä ehdottamien tarkistusten tarkastelu Neuvosto ei hyväksynyt yhteisessä kannassaan kaikkia Euroopan parlamentin ehdottamia tarkistuksia, mutta 36 tarkistusta Euroopan parlamentin ehdottamista 54 tarkistuksesta on otettu mukaan tähän yhteiseen kantaan joko sellaisinaan tai periaatteessa, mikä tarkoittaa sitä, että tarkistusta on muutettu hieman johdonmukaisuuden ja selkeyden vuoksi tai tarkistuksen sisältöä on muutettu osittain. Liitteenä olevassa taulukossa esitetään Euroopan parlamentin komission ehdotuksen johdanto-osan kappaleisiin ja säännöksiin tekemien tarkistusten ja neuvoston yhteisessä kannassa muutettuina ja uudelleen numeroituina olevien johdanto-osan kappaleiden ja säännösten välinen vastaavuus. Neuvoston ja komission hyväksymät tarkistukset Neuvosto hyväksyi sellaisinaan seuraavat tarkistukset: 1, 4, 6, 7, 8, 12, 17, 20, 21, 32, 33, 35, 38, 49, 52 ja 56 . Neuvosto hyväksyi periaatteessa seuraavat: 2, 3, 9, 10, 16, 18, 31, 36, 37, 39, 42–48 ja 50 . Tarkistus 26 hyväksyttiin vain siltä osin kuin se koskee yksinkertaisten menettelyjen soveltamista yhteisötavaroihin, joilla käydään kauppaa yhteisön tullialueeseen kuuluvien sellaisten alueiden kanssa tai niiden välillä, jotka eivät kuulu kuudennen arvonlisäverodirektiivin maantieteelliseen soveltamisalaan. Komissio oli aikaisemmin hyväksynyt kaikki edellä mainitut tarkistukset lukuun ottamatta tarkistuksia 21 ja 31 . Vaikka neuvosto kannattaa täysin periaatetta, jonka mukaan ehdotus olisi saatettava komiteamenettelypäätöksen 5 a artiklasta johtuvan uuden, valvonnan käsittävän sääntelymenettelyn mukaiseksi, sen hyväksymät päätelmät tarkistusten 11 ja 13 osalta eroavat Euroopan parlamentin tarkistuksista tiettyjen valtuutussäännösten osalta. Näin ollen neuvosto saattoi Euroopan parlamentin aloittaman työn päätökseen yhdenmukaistamalla muita säännöksiä. Neuvoston ja komission hyväksymättä jättämät tarkistukset Neuvosto ei hyväksynyt seuraavia tarkistuksia, joita myöskään komissio ei ollut hyväksynyt: tarkistus 5 , koska viittaus komiteamenettelypäätöstä muuttavaan päätöksen on annettava alaviitteessä eikä itse tekstissä; tarkistus 14 , koska tulliasioitsijoiden valtuutusjärjestelmä ei kuulu tullikoodeksin soveltamisalaan; tarkistus 22 , koska sanamuodon muuttaminen voisi vaarantaa tullin mahdollisuutta tehdä satunnaistarkastuksia; tarkistus 23 , koska tullitoimipaikkojen aukioloaikoja koskevan viittauksen poistaminen heikentäisi huomattavasti ehdotuksen tavoitetta asettaa puitteet tullimaksujen kantamiselle ja koska viittaus ”muihin tullilainsäädännön soveltamisen edellyttämiin toimiin” mahdollistaisi sen, että tietyt jäsenvaltiot jatkaisivat käytäntöään kantaa maksuja sähköisten ilmoitusten laatimisesta; tarkistus 25 , koska sillä säädettäisiin jäsenvaltioille velvoite pitää kaikki tullitoimipaikkansa auki vuorokauden ympäri viikon jokaisena päivänä, mikä on toivottavaa, muttei kuitenkaan todellisuudessa mahdollista tällä hetkellä; tarkistus 26 (osin), koska yksinkertaistettujen menettelyjen soveltamisella tavaroihin, joita kuljetetaan yhden ainoan jäsenvaltion alueella tai vain joidenkin jäsenvaltioiden välillä ei varmistettaisi arvonlisäverosäännösten yhdenmukaista soveltamista yhtenäismarkkinoilla; tarkistus 28 , koska se merkitsee tullikoodeksin käyttämistä etuuskohtelusopimusten alkuperäsääntöjä koskevien neuvotteluohjeiden määrittämisessä, joka kuuluu neuvoston toimivaltaan EY:n perustamissopimuksen 133 artiklan nojalla samoin kuin sille kuuluu myös EY:n perustamissopimuksen 187 artiklan täytäntöönpano; tarkistus 29 , koska neuvosto on muuttanut artiklaa yksinkertaisesti siitä syystä että, tullivelallisten on vastattava yhteisvastuullisesti velasta; tarkistus 30 , koska lainlaadinnan kannalta katsottuna esimerkkien lisääminen ei ole aiheellista, sillä perusperiaate, jonka mukaan vakuus voidaan hyväksyä muussa muodossa, on täysin riittävä tullikoodeksin kannalta; tarkistukset 40 ja 41 , koska molemmissa tarkistuksissa tulkitaan nykyisiä ja ehdotettuja säännöksiä väärin. Kansainvälisiä rautatiekuljetuksia koskevaa yleissopimusta (COTIF-yleissopimus) ei voida huomioida kyseisissä artikloissa, koska siinä ei määrätä passitusmenettelystä tai turvata kauttakulkuvapautta; tarkistus 51 , koska se perustuu väärinkäsitykseen, että poistumisen yleisilmoitusta voitaisiin käsitellä samalla tavoin kuin tuonnin yleisilmoitusta; tarkistus 53 , koska se olisi ristiriidassa toissijaisuusperiaatteen kanssa. Neuvoston hyväksymättä jättämät tarkistukset, jotka komissio oli hyväksynyt aikaisemmin Neuvosto ei myöskään hyväksynyt seuraavia tarkistuksia, jotka komissio oli kylläkin hyväksynyt aikaisemmin: tarkistus 15 , koska ehdotuksen 13 artikla on määrä sisällyttää 11 artiklaan; tarkistus 24 , koska tarkistuksessa annetun säännöksen uuden sanamuodon johdosta luettelo olisi tyhjentävä [olettaen, että tarkistus 24 ei koske kaikkia kielitoisintoja]; tarkistus 54 , koska ehdotettu 195 artikla on poistettu tarkistetusta tekstistä; neuvosto katsoo, että tullikoodeksin ja sen täytäntöönpanosäännösten olisi oltava riittävät selkeät, jottei tarvittaisi selittäviä huomautuksia ja ohjeita poikkeustapauksia varten; neuvosto katsoo myös, ettei ole tarvetta luoda ”kolmannen tason” sääntelyä tai velvoittaa tullikoodeksissa komissio huolehtimaan siitä. 3.3. Neuvoston lisäämät uudet säännökset Yhteiseen kantaan sisältyy tiettyjä muita neuvoston tekemiä muutoksia, joissa otetaan huomioon huolenaiheet, jotka on tuotu esille sekä huomioitu eurooppalaisten yritysten näkemykset huomioineissa Euroopan parlamentin tarkistuksissa että jäsenvaltioiden tullihallintojen esittämissä kannanotoissa. Esille tuodut asiat voidaan jakaa kahteen ryhmään: tulliedustusta, keskitettyä tulliselvitystä ja ”yhden luukun” järjestelmää koskevat keskeiset kysymykset (joille haettiin ministerineuvoston poliittista tukea ja joille se tukensa antoikin) sekä useat vähemmän tärkeät kysymykset kuten kansalliset yksinkertaistukset, vakuuksien soveltaminen ja oikeus tulla kuulluksi, joihin käytännön ratkaisut on löydetty kohtuullisin ponnisteluin. Täytäntöönpanosäännösten antamismenettelyyn tehdyillä muutoksilla on myös ollut huomattava vaikutus uudistettuun tullikoodeksiin. Tärkeimmät muutokset ovat seuraavat[1]: Viittaus seuraamusten määräämistä koskeviin yhteisön yhteisiin puitteisiin on poistettu johdanto-osan 14 kappaleesta (aikaisemmin komission ehdotuksen johdanto-osan 12 kappale) 21 artiklan (aikaisemmin 22 artikla) mukaisesti. Lisäksi komission ehdotuksen johdanto-osan 32 kappale on poistettu, mikä on sopusoinnussa sen kanssa, että tullikoodeksin tarkistetusta tekstistä on poistettu kaikki viittaukset valmiste- ja arvonlisäveroihin, koska niistä säädetään muissa säädöksissä. Johdanto-osan 39 kappaleessa (aikaisemmin 38 kappale) olevaa kumottujen asetusten luetteloa on myös muutettu. Euroopan parlamentin tukea tiettyjen olemassa olevien kansallisten yksinkertaistusten säilyttämiselle tullilainsäädännössä ei ole hyväksytty kaikilta osin yhteisessä kannassa. Kansallisten valtuutusten poistaminen muodostaa ehdotetun uudistuksen kulmakiven, koska niiden myötä jäsenvaltiot saattaisivat soveltaa tullisääntöjä epäyhtenäisesti ja niillä saatettaisiin vaarantaa yritysten yhtäläiset toimintaedellytykset kaikkialla EU:n alueella. Edellä mainitut rajoitukset huomioiden on kuitenkin hyväksytty tiettyjä Euroopan parlamentin suosittelemia säännöksiä kuten 1 artiklan 3 kohdassa säännös, jolla mahdollistetaan yksinkertaistettujen menettelyjen soveltaminen tavaroiden liikkumiseen Euroopan yhteisön ja sen ”erityisalueiden” kuten Ahvenanmaan, Kanaalisaarten ja Kanariansaarten välillä. Tulliedustuksen osalta yhteisessä kannassa vahvistetaan ”yhteisten” perusteiden mukaiset edellytykset, jotka useammassa kuin yhdessä jäsenvaltiossa toimivien tulliedustajien on täytettävä, koska tätä asiaa ei saisi jättää yksittäisten jäsenvaltioiden itse päätettäväksi. Vaikkei kyse ole ”valtuutusmenettelystä”, säännöksissä olisi huomioitava Euroopan parlamentin, tulliasioitsijoiden ja eräiden jäsenvaltioiden esittämät huolenaiheet ja niiden olisi oltava EY:n perustamissopimuksen ja palveludirektiivin mukaisia. Yhteisen kannan 12 artiklassa tarkennetaan poikkeuksia, jotka koskevat velvollisuutta osoittaa todiste valtuutuksesta toimia tulliedustajana. Komission ehdotuksen 13 artikla on poistettu, koska se on periaatteessa sisällytetty 11 artiklaan. Neuvosto on pidentänyt neljään kuukauteen 16 artiklan 4 kohdassa (aikaisemmin 17 artiklan 4 kohta) tarkoitettua määräaikaa, jonka kuluessa tulliviranomaisten on tehtävä pyydetty päätös ja annettava se tiedoksi päätöstä pyytäneelle, sillä se vastaa paremmin useita tällä hetkellä voimassa olevia kansallisia sääntöjä. Komission ehdotuksen yksinkertaistuksia koskeva 35 artikla on poistettu, koska kyseinen säännös annetaan entistä yksityiskohtaisemmin määriteltynä uudessa 116 artiklassa, 1 artiklan uudessa 3 kohdassa ja 183 artiklan 2 kohdan c alakohdassa (aikaisemmin 194 artikla). Jäsenvaltioita koskeva vaatimus ilmoittaa komissiolle tulliseuraamuksista on sisällytetty 21 artiklaan (aikaisemmin 22 artikla), mutta neuvosto on rajoittanut sen koskemaan ainoastaan velvollisuutta ilmoittaa jäsenvaltioissa voimassa olevista tai voimaan saatetuista kansallisista säännöksistä. Asiakirjojen ja muiden tietojen säilyttämiseen sovellettavaa pidennettyä ajanjaksoa koskevaa 29 artiklan (aikaisemmin 31 artikla) säännöstä, joka aikaisemmin sovellettiin pelkästään muutoksenhakumenettelyyn, sovelletaan nyt myös oikeuskäsittelyyn. Neuvosto päätti esitettyjen poliittisten näkökohtien perusteella säilyttää Ceutan ja Melillan alkuperäsäännöistä annetun neuvoston asetuksen (EY) N:o 82/2001 erillisenä, mutta sopi siitä, että asetus saatetaan ajan tasalle ja yhdenmukaiseksi muiden alkuperäsääntöjen kanssa. Yhteisen kannan 39 artiklaa (aikaisemmin 42 artikla) on muutettu vastaavasti. Etuyhteyttä koskevat yksityiskohtaiset säännöt ja tullausarvon määrittämisen varamenettelyä koskevat säännöt on siirretty tullikoodeksin täytäntöönpanosäännöksiin, ja näin ollen komission ehdotuksen 46 artikla on poistettu. Neuvosto on sisällyttänyt uudelleen 51 artiklaan (aikaisemmin 56 artikla) säännöksen, että jos velallisia on useampia , nämä vastaavat yhteisvastuullisesti velasta. Samalla on kuitenkin poistettu ehdotuksessa ollut kehotus, että tulliviranomaisten on pyrittävä kantamaan tullivelka ensisijaisesti henkilöltä, joka on tarkoituksellisesti rikkonut tullilainsäädäntöä. Tällaisiin tapauksiin liittyvä, tullien maksamiselle asetetun määräajan lykkäämistä koskeva vaihtoehto on kuitenkin säilytetty 72 artiklan 3 kohdassa (aikaisemmin 77 artiklan 3 kohta). Neuvosto on myös lisännyt 54 artiklan (aikaisemmin 59 artikla) tullien määrän laskemista koskeviin täytäntöönpanotoimenpiteisiin tariffitoimenpiteiden kuten polkumyyntitullin kiertämistä ehkäisevän säännöksen. Vakuuksien osalta kysymyksiä herätti ehdotus laajentaa takaajan vastuu koskemaan kaikkea tulliselvittämättömistä tavaroista ja jälkitarkastuksista johtuvaa tullivelkaa. Neuvosto on 56 artiklaa (aikaisemmin 61 artikla) muuttamalla selventänyt, että säännöstä sovelletaan yleisesti vakuuksiin, mutta että jäsenvaltiot voivat valita, käyttävätkö ne vakuutta jälkitullauksin kannettavien velkojen kattamiseen. Joka tapauksessa säännöstä voidaan soveltaa vain silloin, kun vakuutta ei ole vapautettu. Lisäksi yhteisessä kannassa huomioidaan paremmin vakuuksia koskevien yleisten säännösten edellyttämien täytäntöönpanosäännösten tarve, varsinkin kun kyse on muista tapauksista kuten erityisistä liikennemuodoista tai kuljetustavoista, joissa vakuutta ei vaadita, tai tapauksista, joissa vakuus on voimassa rajoitetusti. Nyt 61 artiklassa (aikaisemmin 66 artikla) määritellään myös takaajien osalta tarkemmin laitokset, jotka voivat myöntää vakuuden ilman hyväksyntää. Ehdotus rajoittaa määrältään pienempien yleisvakuuksien tai vakuuden antamista koskevan vapautuksen käyttö valtuutettuihin talouden toimijoihin on myös poistettu 62 artiklasta (aikaisemmin 67 artikla), mutta jotta näitä yksinkertaistuksia voisi käyttää, on täytettävä tietyt valtuutetuille talouden toimijoille asetetut ehdot (erityisesti näyttö vakaavaraisuudesta). Koska uudistetussa tullikoodeksissa luodaan perusta järjestelmiin perustuvalle valvonnalle, neuvosto hyväksyi pääosiltaan ” itsearvioinnin ” periaatteen, jota tietyt jäsenvaltiot ajoivat neuvostossa. Kyseisen periaatteen mukaan tullimuodollisuudet yksinkertaistetaan mahdollisimman pitkälle, ja valtuutetut toimijat voivat säännellä (tai arvioida) itse toimintaansa silloin, kun se on käytännössä mahdollista ja tarkoituksenmukaista. Tulliviranomaisten oikeus hyväksyä ilmoittajan määrittelemä maksettavien tullien määrä on nyt sisällytetty 66 artiklan 2 kohtaan (aikaisemmin 71 artiklan 2 kohta), ja keskitetyn tulliselvityksen osalta on lisätty määrittelevä säännös uuteen 116 artiklaan , jossa määritellään ja selvennetään itsearvioinnin käsitettä ja jossa kuitenkin rajataan itsearviointi koskemaan ainoastaan valtuutettuja talouden toimijoita. Komission ehdotuksen 84 artikla on poistettu, palauttamista ja peruuttamista koskevat määritelmät on siirretty 4 artiklaan ja muut säännökset sisällytetty 79 artiklaan (aikaisemmin 85 artikla). Neuvosto on pyrkinyt selventämään 86 artiklassa (aikaisemmin 92 artikla) edellytykset tullivelan lakkaamiselle, kun tavarat takavarikoidaan ja julistetaan menetetyiksi valtiolle. Vaikka neuvosto tunnustaa velallisten merkittävän tuen petosten torjunnassa, se on poistanut säännösehdotuksen, jossa sallittaisiin erityisesti sellaisen tullivelan lakkaaminen, joka on syntynyt rikollisten tunnistamiseksi suoritetun valvotun läpilaskun aikana, koska kaikki jäsenvaltiot eivät noudata tätä käytäntöä. Yhteisen kannan V osaston 2 lukuun – Tavaroiden asettaminen tullimenettelyyn – on nyt lisätty 106 artikla, jossa määritellään ja selvennetään keskitetyn tulliselvityksen peruskäsite. Kyseisen selvitysmuodon käyttöä ei rajoiteta enää koskemaan vain valtuutettuja talouden toimijoita, vaikka sitä hakevien on täytettävä valtuutetuille talouden toimijoille asetetut vaatimukset. Kyseisen luvun rakennetta on myös muutettu noudattamaan aikaisempaa johdonmukaisempaa järjestystä; yksinkertaistettuja ja täydentäviä ilmoituksia koskevat säännöt ovat nyt sijoitettu yhteen vakiomuotoisten ilmoitusten sääntöjen kanssa, ja yhteiset säännökset koskevat niitä kaikkia. (Komission ehdotuksen 125 ja 128 artikla ovat uudelleennumeroituina 109 ja 110 artikla, ja 114–117 artikla ovat uudelleennumeroituna 111–114 artikla.) Neuvosto on poistanut 109 artiklasta (aikaisemmin 125 artikla) rajoituksen, jonka mukaan ainoastaan valtuutetut talouden toimijat voivat käyttää yksinkertaistettuja ilmoituksia . Tämän vuoksi komission ehdotuksen 127 artiklassa oleva ”satunnaisia” yksinkertaistettuja ilmoituksia koskeva säännös on turha. Lisäksi neuvosto on sisällyttänyt uudelleen (mutta tällä kertaa 112 artiklaan (aikaisemmin 114 artikla)) rajoituksen, joka koskee oikeutta korvata yksinkertaistetussa ilmoituksessa tarkoitettujen tavaroiden esittäminen pelkällä kirjanpitoon tehtävällä merkinnällä. Tästä syystä komission ehdotuksen 126 ja 127 artikla on poistettu. Yhteisen kannan 111 artiklassa (aikaisemmin 114 artikla) myös säilytetään tullikoodeksin viittaus tiettyihin henkilöihin, joiden on oltava sijoittautunut yhteisön tullialueelle, jotta nämä voivat tehdä ilmoituksen. Uudessa V osaston 3 luvussa – Tarkastukset ja tavaroiden luovutus – erotellaan johdonmukaisesti menettelyyn asetettujen tavaroiden tulliselvitykseen liittyvät seikat. (Komission ehdotuksen 118–124 artikla ovat uudelleennumeroituina 117–121, 123 ja 124 artikla.) Uudessa 122 artiklassa säädetään täytäntöönpanotoimenpiteistä. [Komission ehdotuksen 3 luku – Tulli-ilmoituksiin liittyvät yksinkertaistetut menettelyt – muodostaa nyt tämän osaston 2 luvun 3 jakson; komission ehdotuksen 129 artikla on poistettu.] Yhteisessä kannassa on muutettu myös 138 artiklaa (aikaisemmin 146 artikla), koska passitusmenettelyn päättyminen on eri tapahtuma kuin sen päättäminen; niinpä menettelyn päättymistä koskevat säännöt on sisällytetty asianmukaisesti 146 artiklaan (aikaisemmin 155 artikla). Komission ehdotuksessa johdantona toiminut 154 artikla on poistettu tarpeettomana. Uudistettua tullikoodeksia koskevien ehdotusten mukaan väliaikaisesta varastoinnista tulee tullimenettely. Tullivarastoihin ja vapaa-alueille varastoitujen tavaroiden osalta ei ole tarkoitus asettaa määräaikaa tavaroiden väliaikaiselle varastoinnille muuhun tullimenettelyyn asetettuina, millä vältetään tullivelan automaattinen syntyminen asetetun määräajan päätyttyä. Yhteisen kannan 150 artiklassa (aikaisemmin 159 artikla) todetaan nyt, että on olemassa tilanteita, joissa väliaikaiselle varastoinnille voidaan asettaa määräaika, erityisesti silloin, kun tulliviranomaiset itse pitävät varastotilaa eikä toimintaan liity kaupallisia järjestelyjä sekä poikkeustapauksissa. Samassa artiklassa säädetään nyt tällaisten poikkeustilanteiden hallinnoimista koskevien täytäntöönpanosäännösten antamisesta. Komission ehdotuksen 166 artikla, joka koskee vapaa-alueella suoritettavia menettelyjä, on poistettu ja kyseinen säännös on sisällytetty 159 artiklaan (aikaisemmin 169 artikla). Yhteisen kannan 177 artiklaan (aikaisemmin 187 artikla) on nyt sisällytetty poistumismuodollisuuksien yhteyteen säännöksiä, jotka koskevat yhteisön tullialueelta lähtevien tavaroiden esittämistä tullille lähtöpaikassa eli poistumistoimipaikassa. Nykyisessä tullikoodeksissa tavaroiden esittämistä edellytetään selkeästi tiettyjen menettelyjen kuten vienti- ja passitusmenettelyjen säännöissä, muttei kaikissa tapauksissa. Tämä on nyt välttämätöntä vaarattomuuteen ja turvallisuuteen liittyvien tarkastusten vuoksi. Tullikoodeksissa on nyt huomioitu kaikkialla neuvoston komiteamenettelypäätös 2006/512/EY[2], jossa vahvistetaan tarkistetut menettelyt komissiolle siirrettyä täytäntöönpanovaltaa käytettäessä. Niinpä jokainen artikla, jossa komissio valtuutetaan toteuttamaan täytäntöönpanotoimenpiteitä , on muutettu täsmentämällä, mitä menettelyä noudatetaan kussakin tapauksessa. Monin paikoin näihin säännöksiin on lisätty entistä yksityiskohtaisempi komiteamenettelykehys. 3.4. Keskeiset asiat, joita ei ole käsitelty tarkistuksissa tai lausumissa ”Keskitetty tulliselvitys” vaikuttaa kunkin jäsenvaltion kantamiin rahamääriin ja näin ollen siihen tullien osuuteen (25 %), jonka ne saavat itselleen kantamiskustannuksina. Se vaikuttaa myös arvonlisäveroon ja tilastointijärjestelyihin. Jotta tällaiset ulkopuoliset seikat eivät viivästyttäisi uudistetun tullikoodeksin hyväksymistä, neuvoston lausumassa kannatetaan mekanismin kehittämistä tullien kantamiskustannusten virran uudelleenmukauttamiseksi. Tämä mekanismi olisi kehitettävä asianmukaisilla foorumeilla ja sille olisi vahvistettava asema, jolla taataan sen oikeudellinen sitovuus jäsenvaltioissa. Lisäksi sen olisi jo oltava voimassa uudistetun tullikoodeksin tullessa voimaan, ja sen olisi oltava toimintakykyinen, kun tullikoodeksia aletaan soveltaa. Neuvoston lausumassa myös todetaan, että keskitetty tulliselvitysjärjestelmä saattaa lisäksi edellyttää arvonlisäveroa, tilastointia sekä kansallisia kieltoja ja rajoituksia koskevia mukautuksia, mistä syystä näitä kysymyksiä olisi tarkasteltava asianmukaisilla foorumeilla ennen kuin uudistetun tullikoodeksin keskitettyä tulliselvitystä koskevat säännökset tulevat voimaan. Toisessa lausumassa neuvosto ja komissio sopivat arvioivansa keskitetyn tulliselvitysjärjestelmän toimintaa kolmen vuoden kuluttua uudistetun tullikoodeksin voimaantulosta. 4. PÄÄTELMÄT Komissio antaa täyden tukensa yhteiselle kannalle, johon sisältyy ja jolla parannetaan useita Euroopan parlamentin tekemiä tarkistuksia. Annex 1 Correlation Table between the 54 European Parliament's amendments, the corresponding recitals/provisions in the Commission's proposal (COM(2005)0608) and the recitals/provisions as re-numbered in the Council's common position (European Parliament's amendments rejected either by the Commission or by the Council or by both are shown in grey shading) No EP Amendment | No Recital/Article (Commission's proposal) | No Recital/Article (Council's common position) | 1 | 1 | 1 | 2 | new Recital 6a | Recital 8 | 3 | Recital 8 | Recital 10 | 4 | Recital 9 | Recital 11 | 5 | Recital 36 | Recital 35 | 6 | Recital 38 | Recital 39 | 7 | 2 | 2 | 8 | 4 (4) | 4 (5) | 9 | 4 (new 4a) | 4 (6) | 10 | 4 (new 8a) | 4 (11) | 11 (Comitology) | 5 (1) sub-par. 2, 11 (2), 59 (c), 61, 68, 77, 81, 83, 93 (3)(a), 93 (3)(c), 95, 107, 115, 116, 117, 128, 137, 138, 141, 143 (2), 144 (2), 145, 150, 172, 174, 186, 191, 192, 193 | 5 (1) sub-par. 2, 11 (3) (a), 59 (c), 61 (9), 68 (3), 77 (3), 81, 83 (1) sub-par. 2, 83 (5), 95 (2) (a), (b) and (c), 107 (2) (a) and (b), 117 (1) sub-par. 3, 120 (3), 121 (2), 141, 143 (2), 145 (2), 150 (1) sub-par. 4, 150 (2) sub-par 2, 150 (3) sub-par 2, 191 sub-par. 3, 192 (2) | 12 | 9 (2) | 9 (2) (phrase deleted) | 13 (Comitology) | 10 (3), 16, 17, 21, 27, 35, 41, 42 (3), 42 (4), 59 (b), 60, 63, 64, 67, 93 (3)(b), 99, 109, 113 (1), 125, 143 (1), 143 (3), 152, 153, 157, 174, 186, 194 (a), 194 (c) | 1 (3) sub-par 2 &3, 10 (2), 16, 17 (5), 21 (7) c), 27 (3), 41, 42 (3) & (4), 59 b), 60 (2) sub-par 2), 63 sub-par 2, 64 (1) sub-par 2, 67 (3), 93 (3), 99 (2), 107 (2) b), 109, 113 (1) sub-par 2, 114 (2)&(3), 123, 143 (1) sub-par 4, & (3) sub-par 2, 152 (2), 153 (3) sub-par 2, 157 (2) sub-par 2, 174 sub-par 1, 186 (1), 194 (1)&(2) | 14 | 11 (new 2a and 2b) | 11 | 15 | 13 | Article deleted | 16 | 14 (2) | 13 (2) | 17 | 14 (3) | 13 (3)(a) | 18 | 15 (d) &(e) | 14 (d)&(e) | 20 | 16 (e) | 15 (e) | 21 | 22 (1) | 21 (1) | 22 | 27 (2), sub-par 1 | 25 (2), sub-par 1 | 23 | 32 (1) | 30 (1), sub-par 1 | 24 | 32 (2) | 30 (1), sub-par. 2 | 25 | 32 (2) (a) | 30 (1), sub-par 2 (a) | 26 | 35 (new 2a and 2b) | 1 (3) [+ 116, 183 (2) (c)] | 27 | 38 (not in EN) | 35 (not in EN) | 28 | 42 (new 5a) | 39 | 29 | 56 (new 1a) | 51 (paragraph deleted) | 30 | 64 (1) (c) | 59 (1) (c) | 31 | 67 (2) | 62 (2) | 32 | 94 (new 4a) | 88 (4) | 33 | 101 (4) (c) | 95 (4) | 34/35 | 114 (1) | 112 (1) | 36 | 115 (2) | 111 (2) | 37 | 125 | 109 (1) | 38 | 141 | Article deleted | 39 | 152 (1) (b) | 144 (1) (b) | 40 | 153 (2) (new f a) | 145(2) | 41 | 152 (3) (new f a) | 144 (3) | 42 | 155 (1) (c) | 146 (1) (c) | 43 | 157 (2) (b) | 148 (1) (b) | 44 | 158 (2) | 149 (2) (phrase deleted) | 45 | 160 (3) | 151 (3) | 46 | 172 (1), sub-par 2 | 162 (1) (a) | 47 | 178 (1) (b) | 168 (1) (b) | 48 | 187 (2), sub-par 2 | 177 (1) | 49 | 190 (1) | 180 (1) | 50 | 190 (2), sub-par 2 (new 2a) | 180 (3) | 51 | 190 (new 3a) | 180 | 52 | 193 | Article deleted | 53 | 194 (a) | 183 (1) | 54 | 195 (new 1a) | Article deleted | 55 | 196 (new 2a) | 184 (4) | 56 | 198 | 186 | Liite 2 NEUVOSTON JA KOMISSION YHTEINEN LAUSUMA KESKITETYN TULLISELVITYSJÄRJESTELMÄN TOIMINNAN ARVIOINNISTA Neuvosto ja komissio ovat yhtä mieltä siitä, että komission olisi arvioitava keskitetyn tulliselvitysjärjestelmän toimintaa kolmen vuoden kuluttua uudistetun tullikoodeksin voimaantulosta. Jäsenvaltioiden lausuntojen perusteella komission yksiköt esittävät kertomuksen neuvostolle ja Euroopan parlamentille ja komissio tekee tarvittaessa säädöstä koskevia muutosehdotuksia. [1] Huomautuksissa viitataan yhteisessä kannassa uudelleennumeroituihin artikloihin; niiden aikaisempi, komission ehdotuksessa esiintynyt numero on suluissa. [2] EUVL L 200, 22.7.2006, s.11.